title: A Bizottság 1191/2014/EU végrehajtási rendelete ( 2014. október 30. ) a fluortartalmú üvegházhatású gázokról szóló 517/2014/EU európai parlamenti és tanácsi rendelet 19. cikkében említett jelentés formájának és benyújtása módjának meghatározásáról

text:
               5.11.2014

               HU

               Az Európai Unió Hivatalos Lapja

               L 318/5

         A BIZOTTSÁG 1191/2014/EU VÉGREHAJTÁSI RENDELETE
   (2014. október 30.)
   a fluortartalmú üvegházhatású gázokról szóló 517/2014/EU európai parlamenti és tanácsi rendelet 19. cikkében említett jelentés formájának és benyújtása módjának meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fluortartalmú üvegházhatású gázokról és a 842/2006/EK rendelet hatályon kívül helyezéséről szóló, 2014. április 16-i 517/2014/EU európai parlamenti és tanácsi rendeletre (1) és különösen annak 19. cikke (7) bekezdésére,
   mivel:

               (1)

               Az 1493/2007/EK bizottsági rendelet (2) megállapította a 842/2006/EK európai parlamenti és tanácsi rendelet (3) értelmében az egyes fluortartalmú üvegházhatású gázok gyártói, importőrei és exportőrei által benyújtandó jelentés formáját. Az 517/2014/EU rendelet azóta hatályon kívül helyezte a 842/2006/EK rendeletet. Az 517/2014/EU rendelet 19. cikke új jelentéstételi kötelezettségeket állapít meg az 517/2014/EU rendelet I. és II. mellékletében felsorolt anyagok előállítására, behozatalára, kivitelére, alapanyagként történő felhasználására és ártalmatlanítására vonatkozóan. Ezért ennek a rendeletnek az 1493/2007/EK rendelet helyébe kell lépnie.

               (2)

               Az adatgyűjtés egységességének és koherenciájának biztosítása, valamint az adminisztratív terhek csökkentése érdekében a vállalkozásoknak az egyéni tevékenységeikre vonatkozó űrlapokat tartalmazó, az Európai Környezetvédelmi Ügynökség által biztosított és az Európai Bizottság honlapján elérhető elektronikus jelentéstételi eszköz segítségével kell benyújtaniuk az 517/2014/EU rendelet 19. cikkében előírt információkat.

               (3)

               Noha az EU-ban exportra gyártott berendezésekben kivitt fluorozott szénhidrogének mennyiségére vonatkozó adatok a referenciaérték és a kvóta kiszámítása szempontjából nem relevánsak, és ezen adatok szolgáltatása önkéntes alapon történik, annak figyelemmel kísérése szempontjából mégis hasznosak lehetnek, hogy a forgalomba hozott fluorozott szénhidrogének mennyiségének csökkentése milyen gazdasági hatásokkal jár.

               (4)

               Az e rendeletben előírt intézkedések összhangban vannak az 517/2014/EK rendelet 24. cikkének (1) bekezdése alapján létrehozott bizottság véleményével,

         ELFOGADTA EZT A RENDELETET:
   1. cikk
   Az 517/2014/EU rendelet 19. cikke által előírt jelentéseket elektronikus úton kell benyújtani az e rendelet mellékletében meghatározott formában, a Bizottság honlapján erre a célra közzétett jelentéstételi eszközzel.
   2. cikk
   Az 1493/2007/EK rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 30-án.

            a Bizottság részéről

            az elnök

         José Manuel BARROSO

      (1)  HL L 150., 2014.5.20., 195. o.

      (2)  A Bizottság 2007. december 17-i 1493/2007/EK rendelete a 842/2006/EK európai parlamenti és tanácsi rendelet értelmében az egyes fluortartalmú, üvegházhatást okozó gázok gyártói, importőrei és exportőrei által benyújtandó jelentés formájának megállapításáról (HL L 332., 2007.12.18., 7. o.).

      (3)  Az Európai Parlament és a Tanács 2006. május 17-i 842/2006/EK rendelete egyes fluortartalmú üvegházhatású gázokról (HL L 161., 2006.6.14., 1. o.).

      MELLÉKLET
      ÁLTALÁNOS MAGYARÁZÓ MEGJEGYZÉSEK
      Az e melléklet adatjelentésre vonatkozó szakaszaiban feltüntetett eltérő rendelkezések hiányában a bejelentett adatok a vállalkozás azon naptári év alatt folytatott tevékenységére vonatkoznak, amelyre a benyújtott jelentés vonatkozik.
      Az adatjelentésre vonatkozó egyes szakaszok külön-külön meghatározzák a mértékegységeket, az érintett gázokat, a részletesség mértékét, valamint azt az évet, amelyben folytatott tevékenységről első alkalommal jelentést kell benyújtani.
      Az adatjelentő eszköz általános formáját a jelentés következő szakaszai határozzák meg. Az alábbiakban ismertetett szakaszok számozása nem felel meg az 517/2014/EU rendelet vagy az elektronikus adatjelentő eszköz számozásának, hanem az egyes értékek automatikus kiszámítására szolgál.

            Az adatjelentésre vonatkozó szakaszok

         1. szakasz:   A gázok gyártói töltik ki – az 517/2014/EU rendelet 19. cikkének (1) és (2) bekezdése, valamint VII. melléklete 1. pontjának a) és c) alpontja

      Először a 2014-ben folytatott tevékenységekről szóló (és legkésőbb 2015. március 31-ig benyújtandó) jelentésre alkalmazandó.
      A mennyiségeket az 517/2014/EU rendelet I. és II. mellékletében felsorolt gázokra vonatkozóan külön-külön, tonnában, három tizedesjegy pontossággal kell megadni. Az ilyen anyagokat tartalmazó, forgalomba hozott keverékek mennyiségét is jelenteni kell, megadva az anyagok ilyen keverékek összetevőjeként felhasznált, nem saját gyártásból származó mennyiségét.

                     A KÖZLENDŐ INFORMÁCIÓK

                     ÉSZREVÉTELEK

                  1A

                  Az Unióban működő létesítményekben gyártott összmennyiség

                  1B

                              —

                              az Unióban működő létesítményekben előállított azon visszanyert melléktermékek vagy nem kívánt termékek mennyisége, amelyeket forgalomba hozatal helyett ártalmatlanítottak a létesítményekben

                  Az ártalmatlanítást is végző gyártók által ártalmatlanított összmennyiséget a 8. szakaszban kell jelenteni

                  1C

                              —

                              az Unióban működő létesítményekben előállított azon visszanyert melléktermékek vagy nem kívánt termékek mennyisége, amelyeket ártalmatlanítás céljából más vállalkozásnak adtak át, és korábban nem hoztak forgalomba

                  Meg kell adni, hogy mely vállalkozás végzi az ártalmatlanítást.

                     AZ AUTOMATIKUSAN KISZÁMÍTOTT MENNYISÉGEK

                  1D

                  A korábban forgalomba nem hozott, ártalmatlanított saját termelés összmennyisége

                  1D = 1B + 1C

                  1E

                  Értékesíthető gyártott mennyiség

                  1E = 1A – 1D

         2. szakasz:   A gázok importőrei töltik ki – az 517/2014/EU rendelet 19. cikkének (1) bekezdése, valamint VII. melléklete 2. pontjának a) alpontja

      Először a 2014-ben folytatott tevékenységekről szóló (és legkésőbb 2015. március 31-ig benyújtandó) jelentésre alkalmazandó.
      A mennyiségeket az 517/2014/EU rendelet I. és II. mellékletében felsorolt gázokra, az említett gázok közül legalább egyet tartalmazó keverékekre vagy az importált előre kevert poliolokban található egyes gázokra vagy keverékekre vonatkozóan külön-külön, tonnában, három tizedesjegy pontossággal kell megadni.
      Itt csak az ömlesztve behozott mennyiségeket kell jelenteni, beleértve a behozott berendezésekkel együtt szállított és a behozatal után a szóban forgó berendezések feltöltésére szolgáló mennyiségeket, de a berendezések által tartalmazott mennyiségeket nem. A behozott termékekben és berendezésekben tárolt gázokat a 11. szakaszban kell jelenteni. Az összes behozott mennyiséget jelenteni kell, kivéve az Európai Unió vámterületén keresztül végzett árutovábbítás céljából behozott mennyiségeket és az olyan egyéb eljárások keretében behozott mennyiségeket, amelyek engedélyezik az áruk ideiglenes mozgását a vámterületen, feltéve, hogy az utóbbi esetben az áruk legfeljebb 45 napig maradnak a vámterületen.

                     A KÖZLENDŐ INFORMÁCIÓK

                     ÉSZREVÉTELEK

                  2A

                  Az Unióba behozott mennyiség

         3. szakasz:   A gázok exportőrei töltik ki – az 517/2014/EU rendelet 19. cikkének (1) és (2) bekezdése, valamint VII. melléklete 3. pontjának a) és b) alpontja

      Először a 2014-ben folytatott tevékenységekről szóló (és legkésőbb 2015. március 31-ig benyújtandó) jelentésre alkalmazandó.
      A mennyiségeket az 517/2014/EU rendelet I. és II. mellékletében felsorolt gázokra, az említett gázok közül legalább egyet tartalmazó keverékekre vagy az exportált előre kevert poliolokban található egyes gázokra vagy keverékekre vonatkozóan külön-külön, tonnában, három tizedesjegy pontossággal kell megadni.
      Ebben a szakaszban csak az ömlesztve kivitt mennyiségeket kell jelenteni, beleértve a kivitt berendezésekkel együtt szállított és a kivitel után a szóban forgó berendezések feltöltésére szolgáló mennyiségeket.
      A saját gyártásból vagy saját behozatalból származó és más unióbeli vállalkozásnak közvetlen kivitel céljára szállított mennyiségeket az 5. szakaszban kell jelenteni.

                     A KÖZLENDŐ INFORMÁCIÓK

                     ÉSZREVÉTELEK

                  3A

                  Az Unióból exportált összmennyiség

                  3B

                  A saját gyártásból vagy behozatalból származó exportált mennyiségek

                     AZ AUTOMATIKUSAN KISZÁMÍTOTT MENNYISÉGEK

                  3C

                  Más unióbeli vállalkozástól vásárolt exportált mennyiség

                  3C = 3A – 3B

                     A KÖZLENDŐ INFORMÁCIÓK

                  3D

                  Az újrahasznosítás céljából kivitt mennyiség

                  3E

                  A regenerálás céljából kivitt mennyiség

                  3F

                  Az ártalmatlanítás céljából kivitt mennyiség

         4. szakasz:   A gázok gyártói és importőrei töltik ki – az 517/2014/EU rendelet 19. cikkének (1) bekezdése, valamint VII. melléklete 1. pontjának d) alpontja és 2. pontjának b) és d) alpontja

      Először a 2014-ben folytatott tevékenységekről szóló (és legkésőbb 2015. március 31-ig benyújtandó) jelentésre alkalmazandó.
      A mennyiségeket az 517/2014/EU rendelet I. és II. mellékletében felsorolt gázokra, az említett gázok közül legalább egyet tartalmazó keverékekre vagy az előre kevert poliolokban található egyes gázokra vagy keverékekre vonatkozóan külön-külön, tonnában, három tizedesjegy pontossággal kell megadni.

                     A KÖZLENDŐ INFORMÁCIÓK

                     ÉSZREVÉTELEK

                  4A

                  A január 1-jei állapot szerinti összes készlet

                  4B

                              —

                              ebből: a január 1-jei állapot szerinti, saját behozatalból vagy gyártásból származó összes készlet

                  4C

                              —

                              ebből: a január 1-jei állapot szerinti, saját behozatalból vagy gyártásból származó, korábban forgalomba nem hozott összes készlet

                  Közelebbről a saját gyártásból származó, nem értékesített és a saját behozatalból származó, szabad forgalomba nem bocsátott mennyiségek

                     AZ AUTOMATIKUSAN KISZÁMÍTOTT MENNYISÉGEK

                  4D

                              —

                              ebből: a január 1-jei állapot szerinti, saját behozatalból vagy gyártásból származó, korábban forgalomba hozott összes készlet

                  Közelebbről a saját behozatalból származó, szabad forgalomba bocsátott mennyiségek
                  4D = 4B – 4C

                  4E

                  A január 1-jei állapot szerinti egyéb készlet

                  Közelebbről az Unión belüli beszerzett mennyiségek
                  4E = 4A – 4B

                     A KÖZLENDŐ INFORMÁCIÓK

                  4F

                  A december 31-i állapot szerinti összes készlet

                  4G

                              —

                              ebből: a december 31-i állapot szerinti, saját behozatalból vagy gyártásból származó összes készlet

                  4H

                              —

                              ebből: a december 31-i állapot szerinti, saját behozatalból vagy gyártásból származó, korábban forgalomba nem hozott összes készlet

                  Közelebbről a saját gyártásból származó, nem értékesített és a saját behozatalból származó, szabad forgalomba nem bocsátott mennyiségek

                     AZ AUTOMATIKUSAN KISZÁMÍTOTT MENNYISÉGEK

                  4I

                              —

                              ebből: a december 31-i állapot szerinti, saját behozatalból vagy gyártásból származó, korábban forgalomba hozott összes készlet

                  Közelebbről a saját behozatalból származó, szabad forgalomba bocsátott mennyiségek
                  4I = 4G – 4H

                  4J

                              —

                              ebből: a december 31-i állapot szerinti egyéb készlet

                  Közelebbről az Unión belüli beszerzett mennyiségek
                  4J = 4F – 4G

                     A KÖZLENDŐ INFORMÁCIÓK

                  4K

                  Maga a vállalkozás által regenerált mennyiség

                  4L

                  Maga a vállalkozás által újrahasznosított mennyiség

                     AZ AUTOMATIKUSAN KISZÁMÍTOTT MENNYISÉGEK

                  4M

                  A ténylegesen forgalomba hozott összmennyiség

                  4M = 1E + 2A – 3B + 4C – 4H

         5. szakasz:   A 15. cikk (2) bekezdése alapján mentességet élvező felhasználásokra szolgáló mennyiségek, a fluorozott szénhidrogének gyártói és importőrei töltik ki – az 517/2014/EU rendelet 19. cikkének (1), (2), (3) és (4) bekezdése, valamint VII. melléklete 1. pontjának b) alpontja és 2. pontjának a) alpontja

      Először a 2014-ben folytatott tevékenységekről szóló (és legkésőbb 2015. március 31-ig benyújtandó) jelentésre alkalmazandó.
      A mennyiségeket a fluorozott szénhidrogénekre (az 517/2014/EU rendelet I. mellékletének 1. szakaszában felsorolt gázokra vagy az ilyen gázok közül legalább egyet tartalmazó keverékekre vagy előre kevert poliolokra) vonatkozóan külön-külön, tonnában, három tizedesjegy pontossággal kell megadni.

                     A KÖZLENDŐ INFORMÁCIÓK

                     ÉSZREVÉTELEK

                  5 A

                  Az Unióba ártalmatlanítás céljából behozott mennyiség

                  Meg kell adni, hogy mely vállalkozás(ok) végzi(k) az ártalmatlanítást.
                  Az ártalmatlanítást is végző importőrök által ártalmatlanított összmennyiséget a 8. szakaszban kell jelenteni

                  5B

                  A gyártó vagy importőr által alapanyagként felhasznált, vagy a gyártó vagy importőr által vállalkozásoknak alapanyagként történő felhasználás céljából közvetlenül átadott mennyiség

                  Az alapanyagot felhasználó vállalkozás(oka)t meg kell adni.
                  Az alapanyagot is felhasználó gyártók vagy importőrök által felhasznált alapanyag összmennyiségét a 7. szakaszban kell jelenteni

                  5C

                  Vállalkozásoknak az Unióból történő kivitel céljából közvetlenül szállított mennyiség, amelyet ezt követően nem bocsátottak más unióbeli fél rendelkezésére a kivitel előtt
                  Az Unióban olyan berendezések gyártásához közvetlenül vállalkozásoknak szállított, önkéntes alapon megadott mennyiségek, amely berendezéseket ezt követően közvetlenül kiviszik az Unióból

                  Az exportáló vállalkozás(oka)t meg kell adni. Ellenőrzési dokumentumokat kell benyújtani.
                  Csak az ömlesztett fluorozott szénhidrogéneket kell jelenteni, a termékekben és berendezésekben lévő mennyiségeket nem.
                  Tájékoztatás céljából meg lehet adni a közvetlen kivitelre gyártott berendezésekhez szállított mennyiségekre vonatkozó adatokat, amelyeknek tartalmazniuk kell az exportáló berendezésgyártókat és az exportált mennyiségeket.

                  5D

                  A közvetlenül katonai felszerelésekben való felhasználás céljából szállított mennyiség

                  Az anyagmennyiséget katonai felszerelésekben való felhasználás céljából átvevő vállalkozást meg kell adni.

                  5E

                  A félvezetőgyártó ágazatban a félvezető anyagok marására, valamint a gőzfázisú kémiai réteg előállítására szolgáló kamrák tisztítására való felhasználás céljából közvetlenül vállalkozásoknak szállított mennyiségek

                  Az anyagot átvevő félvezetőgyártót meg kell adni.

                  5F

                  A gyógyszerek bejuttatására szánt adagolószelepes inhalátorokat gyártó vállalkozásoknak közvetlenül átadott mennyiség

                  Az anyagmennyiséget gyógyszerek bejuttatására szánt adagolószelepes inhalátorok gyártása céljából átvevő vállalkozást meg kell adni.

         6. szakasz:   Az uniós piacra szánt gázok alkalmazási kategóriái, a gázok gyártói és importőrei töltik ki – az 517/2014/EU rendelet 19. cikkének (1) és (2) bekezdése, valamint VII. melléklete 1. pontjának a) alpontja és 2. pontjának a) alpontja

      Először a 2014-ben folytatott tevékenységekről szóló (és legkésőbb 2015. március 31-ig benyújtandó) jelentésre alkalmazandó.
      A mennyiségeket az 517/2014/EU rendelet I. és II. mellékletében felsorolt gázokra vagy az ilyen gázok közül legalább egyet tartalmazó keverékekre vonatkozóan külön-külön, tonnában, három tizedesjegy pontossággal kell megadni.

                     A KÖZLENDŐ INFORMÁCIÓK

                     ÉSZREVÉTELEK

                  6A

                  Kivitel

                  A fluorozott szénhidrogének esetében az itt [6A] jelentett mennyiség legalább akkora kell, hogy legyen, mint az 5. szakaszban jelentett azon mennyiség, amelyet az Unióból történő kivitel céljából közvetlenül vállalkozásoknak adnak át, és amelyet ezt követően nem bocsátanak más unióbeli fél rendelkezésére a kivitel előtt [5C].

                  6B

                  Ártalmatlanítás

                  A fluorozott szénhidrogének esetében az itt [6B] jelentett mennyiség legalább akkora kell, hogy legyen, mint az 5. szakaszban jelentett azon mennyiség, amelyet az Unióba ártalmatlanítás céljából hoznak be [5A].

                  6C

                  Katonai felszerelések

                  A fluorozott szénhidrogének esetében az itt [6C] jelentett mennyiség legalább akkora kell, hogy legyen, mint az 5. szakaszban jelentett azon mennyiség, amelyet közvetlenül katonai felszerelésekben való felhasználás céljából szállítanak [5D].

                  6D

                  Hűtés, légkondicionálás és fűtés

                  6E

                  Egyéb hőátadó folyadékok

                  6F

                  Habok gyártása

                  6G

                  Előre kevert poliolok gyártása

                  6H

                  Tűzvédelem

                  6I

                  Aeroszolok – adagolószelepes gyógyszer-inhalátorok

                  A fluorozott szénhidrogének esetében az itt [6I] jelentett mennyiség legalább akkora kell, hogy legyen, mint az 5. szakaszban jelentett azon mennyiség, amelyet közvetlenül a gyógyszerek bejuttatására szánt adagolószelepes inhalátorokat gyártó vállalkozásoknak adnak át [5F].

                  6J

                  Aeroszolok – egyéb felhasználás

                  6K

                  Oldószerek

                  6L

                  Alapanyag

                  A fluorozott szénhidrogének esetében az itt [6L] jelentett mennyiség legalább akkora kell, hogy legyen, mint az 5. szakaszban jelentett azon mennyiség, amelyet egy gyártó alapanyagként felhasznált, vagy egy gyártó vagy importőr vállalkozásoknak alapanyagként történő felhasználás céljából közvetlenül átadott [5B].

                  6M

                  Félvezetőgyártás

                  A fluorozott szénhidrogének esetében az itt [6M] jelentett mennyiség legalább akkora kell, hogy legyen, mint az 5. szakaszban jelentett azon mennyiség, amelyet a félvezetőgyártó ágazatban a félvezető anyagok marására, valamint a gőzfázisú kémiai réteg előállítására szolgáló kamrák tisztítására való felhasználás céljából közvetlenül vállalkozásoknak szállítottak [5E].

                  6N

                  Fotovoltaikus berendezések gyártása

                  6O

                  Egyéb elektronikai berendezések gyártása

                  6P

                  Elektromos kapcsolóberendezések

                  6Q

                  Részecskegyorsítók

                  6R

                  Magnézium-fröccsöntési műveletek

                  6S

                  Aneszteziológia

                  6T

                  Egyéb vagy ismeretlen alkalmazás

                  A jelentéstevőnek az egyéb alkalmazásokat meg kell adnia, az ismeretlen alkalmazásokat pedig ki kell fejtenie.

                  6U

                  Tárolás, szállítás vagy átadás közben bekövetkező szivárgás

                  6V

                  Számviteli kiigazítások

                  Ilyen mennyiség feltüntetése esetén magyarázatot kell rá adni.

                     A MENNYISÉGEK AUTOMATIKUSAN GENERÁLT KISZÁMÍTÁSA

                  6W

                  Az alkalmazáskategóriák mennyiségeinek összege

                  6W = 6A + 6B + 6C + 6D + 6E + 6F + 6G + 6H + 6I + 6J + 6K + 6L + 6M + 6N + 6O + 6P + 6Q + 6R + 6S + 6T + 6U + 6V
                  Ha az adatokat helyesen adták meg, akkor az alkalmazáskategóriák mennyiségeinek összege [6W] megfelel az uniós piacra szállított összmennyiség számított összegének [6X].

                  6X

                  Az uniós piacra szállított összmennyiség

                  6X = 1E + 2A – 3B + 4B – 4G + 4K

         7. szakasz:   A gázokat alapanyagként felhasználók töltik ki – az 517/2014/EU rendelet 19. cikkének (3) bekezdése, valamint VII. mellékletének 5. pontja

      Először a 2014-ben folytatott tevékenységekről szóló (és legkésőbb 2015. március 31-ig benyújtandó) jelentésre alkalmazandó.
      A mennyiségeket az 517/2014/EU rendelet I. és II. mellékletében felsorolt gázokra vagy az ilyen gázok közül legalább egyet tartalmazó keverékekre vonatkozóan külön-külön, tonnában, három tizedesjegy pontossággal kell megadni.
      Itt csak a ténylegesen alapanyagként felhasznált mennyiségeket kell jelenteni.
      Amennyiben a vállalkozás az általa gyártott vagy importált fluorozott szénhidrogéneket (az 517/2014/EU rendelet I. mellékletének 1. szakaszában felsorolt gázokat vagy az ilyen gázok közül legalább egyet tartalmazó keverékeket) alapanyagként használja fel, a felhasznált mennyiségeket is az 5. szakaszban kell jelenteni. Ha a vállalkozás az általa gyártott vagy importált gázokat a későbbiekben alapanyagként való felhasználás céljára más vállalkozásoknak értékesíti, az átadott mennyiségeket csak az 5. szakaszban kell jelenteni, megadva, hogy mely vállalkozás használja fel alapanyagként.

                     A KÖZLENDŐ INFORMÁCIÓK

                     ÉSZREVÉTELEK

                  7A

                  Maga a vállalkozás által alapanyagként felhasznált mennyiség

         8. szakasz:   A gázokat ártalmatlanító vállalkozások töltik ki – az 517/2014/EU rendelet 19. cikkének (2) bekezdése, valamint VII. mellékletének 4. pontja

      Először a 2014-ben folytatott tevékenységekről szóló (és legkésőbb 2015. március 31-ig benyújtandó) jelentésre alkalmazandó.
      A mennyiségeket az 517/2014/EU rendelet I. és II. mellékletében felsorolt fluortartalmú üvegházhatású gázokra vagy az ilyen gázok közül legalább egyet tartalmazó keverékekre vonatkozóan külön-külön, tonnában, három tizedesjegy pontossággal kell megadni.
      Azt az összmennyiséget kell jelenteni, amelyet maga a jelentést tevő vállalkozás ártalmatlanított. A gyártó vállalkozásoknak az ártalmatlanított saját gyártású mennyiségeket is az 1. szakaszban kell jelenteniük.
      A fluorozott szénhidrogéneket (az 517/2014/EU rendelet I. mellékletének 1. szakaszában felsorolt gázokat vagy az ilyen gázok közül legalább egyet tartalmazó keverékeket) importáló vállalkozásoknak az ártalmatlanított importált mennyiségeket az 5. szakaszban kell jelenteniük.
      Az EU-ban más vállalkozásoknak ártalmatlanítás céljából átadott mennyiségeket nem itt kell jelenteni. Az EU-ból ártalmatlanítás céljából kivitt mennyiségeket a 3F. szakaszban kell jelenteni.

                     A KÖZLENDŐ INFORMÁCIÓK

                     ÉSZREVÉTELEK

                  8A

                  A jelentéstevő vállalat által magas hőmérsékleten történő égetéssel ártalmatlanított mennyiség

                  8B

                  A jelentéstevő vállalat által termikus deszorpcióval ártalmatlanított mennyiség

                  8C

                  A jelentéstevő vállalat által egyéb technológiával ártalmatlanított mennyiség

                  Az ártalmatlanításhoz alkalmazott technológiát meg kell adni.

                     AZ AUTOMATIKUSAN KISZÁMÍTOTT MENNYISÉGEK

                  8D

                  Maga a vállalkozás által ártalmatlanított mennyiség

                  8D = 8A + 8B + 8C

                     A KÖZLENDŐ INFORMÁCIÓK

                  8E

                  A január 1-jei állapot szerinti, ártalmatlanításra váró összes készlet

                  8F

                  A december 31-i állapot szerinti, ártalmatlanításra szánt és ártalmatlanításra váró összes készlet

         9. szakasz:   A fluorozott szénhidrogénre vonatkozó kvótájuk felhasználását a fluorozott szénhidrogénekkel töltött hűtő-, légkondicionáló és hőszivattyú-berendezéseket forgalomba hozó vállalkozásoknak engedélyező gyártók és importőrök töltik ki – az 517/2014/EU rendelet 19. cikkének (1) bekezdése, valamint VII. melléklete 1. pontjának e) alpontja és 2. pontjának c) alpontja

      Először a 2015-ben folytatott tevékenységekről szóló (és legkésőbb 2016. március 31-ig benyújtandó) jelentésre alkalmazandó.
      A mennyiségeket CO2-egyenértéktonnában 1 tonna CO2-egyenérték pontossággal kell jelenteni, nem téve különbséget a különböző fluorozott szénhidrogének között.
      Csak az azon naptári év során kiadott engedélyeket kell jelenteni, amelyre a benyújtott jelentés vonatkozik.

                     A KÖZLENDŐ INFORMÁCIÓK

                     ÉSZREVÉTELEK

                  9A

                  Az 517/2014/EU rendelet 18. cikkének (2) bekezdése alapján az előtöltött berendezések gyártóinak és importőreinek adott kvóta felhasználására vonatkozó engedély hatálya alá tartozó mennyiségek

                  Meg kell adni, hogy mely vállalkozás kapta az engedélyt.

         10. szakasz:   Azok a vállalkozások töltik ki, amelyek kizárólag az 517/2014/EU rendelet 16. cikkének (2) bekezdése szerinti nyilatkozat alapján kaptak fluorozott szénhidrogénre vonatkozó kvótát, és annak felhasználását az 517/2014/EU rendelet 18. cikkének (2) bekezdése alapján fluorozott szénhidrogénekkel töltött hűtő-, légkondicionáló és hőszivattyú-berendezéseket forgalomba hozó vállalkozásoknak engedélyezték – az 517/2014/EU rendelet 19. cikkének (1) bekezdése, valamint VII. melléklete 1. pontjának e) alpontja és 2. pontjának c) alpontja

      Először a 2015-ben folytatott tevékenységekről szóló (és legkésőbb 2016. március 31-ig benyújtandó) jelentésre alkalmazandó.
      A mennyiségeket a fluorozott szénhidrogénekre (az 517/2014/EU rendelet I. mellékletének 1. szakaszában felsorolt gázokra vagy az ilyen gázok közül legalább egyet tartalmazó keverékekre) vonatkozóan külön-külön, tonnában, három tizedesjegy pontossággal kell megadni.
      Ebben a szakaszban az azon naptári év során kiadott engedélyekhez kapcsolódó összes fluorozott szénhidrogén-szállítmányt kell jelenteni, amelyre a 9. szakasz szerint a benyújtott jelentés vonatkozik. Ez az információ az 517/2014/EU rendelet 18. cikke (2) bekezdésének való megfelelés ellenőrzéséhez szükséges.

                     A KÖZLENDŐ INFORMÁCIÓK

                     ÉSZREVÉTELEK

                  10A

                  Olyan vállalkozásoknak szállított gáz mennyisége, amelyek engedélyt kaptak fluorozott szénhidrogénekkel töltött hűtő-, légkondicionáló és hőszivattyú-berendezések forgalomba hozatalára.

                  Az átvevő vállalkozás(oka)t meg kell adni.
                  A vállalkozásoknak a jelentéssel együtt minden itt bejelentett, fizikailag leszállított mennyiségre vonatkozóan további igazoló okmányokat (pl. számlákat) is be kell nyújtaniuk.

         11. szakasz:   Azok a vállalkozások töltik ki, amelyek az 517/2014/EU rendelet 19. cikkének (4) bekezdése alapján termékekben és berendezésekben gázokat hoztak forgalomba – az 517/2014/EU rendelet 19. cikkének (4) bekezdése, valamint VII. melléklete 6. pontja

      Először a 2014-ben folytatott tevékenységekről szóló (és legkésőbb 2015. március 31-ig benyújtandó) jelentésre alkalmazandó.
      A mennyiségeket a termékekben és berendezésekben található, az 517/2014/EU rendelet I. és II. mellékletében felsorolt fluortartalmú üvegházhatású gázokra vagy az ilyen gázok közül legalább egyet tartalmazó keverékekre vonatkozóan külön-külön, tonnában, három tizedesjegy pontossággal kell megadni. Ha csak másként nem szerepel, a gázok összmennyisége mellett az egységek számát kategóriánként kell jelenteni.
      Az Unióban gyártott termékek és berendezések gyártóinak nem kell jelenteniük a termékeket és berendezéseket, amennyiben a bennük lévő gázokat korábban behozták az Unióba vagy az Unióban gyártották. Ha egy gyártó maga állít elő ömlesztett gázt az Unióban termékeknek és berendezéseknek az Unióban való gyártásához, akkor a gyártásra vonatkozó jelentése (1. szakasz) magában foglalja a vonatkozó gázmennyiségeket, ezért ezeket a mennyiségeket ebben a szakaszban nem kell jelenteni.
      Az 517/2014/EU rendelet I. és II. mellékletében felsorolt fluortartalmú üvegházhatású gázokat tartalmazó termékek és berendezések importőreinek valamennyi, a vámhatóság által az Unióban szabad forgalomba bocsátott, gázt tartalmazó behozatalt jelenteniük kell. Az előre kevert poliolok behozatalát nem ebben, hanem a 2. szakaszban kell jelenteni. Amennyiben a behozott hűtő-, légkondicionáló és hőszivattyú-berendezésekben található fluorozott szénhidrogéneket (az 517/2014/EU rendelet I. mellékletének 1. szakaszában felsorolt gázokat vagy az ilyen gázok közül legalább egyet tartalmazó keverékeket) előzőleg az Unióból exportálták, és azokkal összefüggésben korlátozták a fluorozott szénhidrogének forgalomba hozatalára vonatkozó kvótát, a mennyiségeket a 12. szakaszban kell jelenteni az 517/2014/EU rendelet 14. cikkének való megfelelés bizonyításához.
      Az alábbiakban felsorolt termék- és berendezéskategóriák a meghatározott termék- és berendezéskategóriákhoz szánt összetevőket foglalnak magukba.
      A „közvetlen kialakítás” közelebbről a levegő-levegő, a víz-levegő, sóoldat-levegő rendszerekre utal; a „közvetett kialakítás” pedig a levegő-víz, víz-víz és sóoldat-víz rendszerekre, beleértve a hidronikus hőszivattyúkat.

                     AZ AUTOMATIKUSAN KISZÁMÍTOTT MENNYISÉGEK

                     ÉSZREVÉTELEK

                  11A

                  Helyhez kötött berendezések távhűtéshez vagy -fűtéshez

                  11A = 11A1 + 11A2 + 11A3 + 11A4 + 11A5 11A6 + 11A7 + 11A8 + 11A9 + 11A10 + 11A11 + 11A12 + 11A13 + 11A14

                     A KÖZLENDŐ INFORMÁCIÓK

                  11A1

                  Helyhez kötött berendezések távhűtéshez/-fűtéshez, közvetlen kialakítás: Mozgatható típusú önálló/monoblokk egységek

                  11A2

                  Helyhez kötött berendezések távhűtéshez/-fűtéshez, közvetlen kialakítás: Tetőre telepített önálló/monoblokk egységek

                  11A3

                  Helyhez kötött berendezések távhűtéshez/-fűtéshez, közvetlen kialakítás: Egyéb típusú önálló/monoblokk egységek

                  A berendezés típusát (típusait) meg kell adni.

                  11A4

                  Helyhez kötött berendezések távhűtéshez/-fűtéshez, közvetlen kialakítás: legalább 3 kg hűtőközeggel feltöltött, egyszeresen osztott egységek

                  11A5

                  Helyhez kötött berendezések távhűtéshez/-fűtéshez, közvetlen kialakítás: 3 kg-nál kevesebb hűtőközeggel feltöltött, egyszeresen osztott egységek

                  11A6

                  Helyhez kötött berendezések távhűtéshez/-fűtéshez, közvetlen kialakítás: többszörösen osztott egységek

                  11A7

                  Helyhez kötött berendezések távhűtéshez/-fűtéshez, közvetett kialakítás: háztartási használatra szánt önálló/monoblokk egységek

                  11A8

                  Helyhez kötött berendezések távhűtéshez/-fűtéshez, közvetett kialakítás: kereskedelmi vagy ipari felhasználásra szánt önálló/monoblokk egységek

                  11A9

                  Helyhez kötött berendezések távhűtéshez/-fűtéshez, közvetett kialakítás: egyéb használatra szánt önálló/monoblokk egységek

                  A rendeltetést meg kell adni.

                  11A10

                  Helyhez kötött berendezések távhűtéshez/-fűtéshez, közvetett kialakítás: háztartási használatra szánt osztott egységek

                  11A11

                  Helyhez kötött berendezések távhűtéshez/-fűtéshez, közvetett kialakítás: kereskedelmi vagy ipari felhasználásra szánt osztott egységek

                  11A12

                  Helyhez kötött berendezések távhűtéshez/-fűtéshez, közvetett kialakítás: egyéb használatra szánt osztott egységek

                  A rendeltetést meg kell adni.

                  11A13

                  Helyhez kötött berendezések távhűtéshez/-fűtéshez, közvetlen és közvetett kialakítás: önálló/monoblokk egységek

                  11A14

                  Helyhez kötött berendezések távhűtéshez/-fűtéshez, közvetlen és közvetett kialakítás: osztott egységek

                     AZ AUTOMATIKUSAN KISZÁMÍTOTT MENNYISÉGEK

                  11B

                  Helyhez kötött hűtőberendezések

                  11B = 11B1 + 11B2 + 11B3 + 11B4 + 11B5 + 11B6 + 11B7 + 11B8 + 11B9 + 11B10 + 11B11 + 11B12 + 11B13 + 11B14

                     A KÖZLENDŐ INFORMÁCIÓK

                  11B1

                  Helyhez kötött hűtőberendezések, közvetlen kialakítás: háztartási használatra szánt önálló/monoblokk egységek

                  11B2

                  Helyhez kötött hűtőberendezések, közvetlen kialakítás: kereskedelmi vagy ipari felhasználásra szánt önálló/monoblokk egységek

                  11B3

                  Helyhez kötött hűtőberendezések, közvetlen kialakítás: egyéb használatra szánt önálló/monoblokk egységek

                  A rendeltetést meg kell adni.

                  11B4

                  Helyhez kötött hűtőberendezések, közvetlen kialakítás: kereskedelmi vagy ipari felhasználásra szánt osztott egységek

                  11B5

                  Helyhez kötött hűtőberendezések, közvetlen kialakítás: egyéb használatra szánt osztott egységek

                  A rendeltetést meg kell adni.

                  11B6

                  Helyhez kötött hűtőberendezések, közvetett kialakítás: kereskedelmi vagy ipari felhasználásra szánt önálló/monoblokk egységek

                  11B7

                  Helyhez kötött hűtőberendezések, közvetett kialakítás: egyéb használatra szánt önálló/monoblokk egységek

                  A rendeltetést meg kell adni.

                  11B8

                  Helyhez kötött hűtőberendezések, közvetett kialakítás: kereskedelmi vagy ipari felhasználásra szánt osztott egységek

                  11B9

                  Helyhez kötött hűtőberendezések, közvetett kialakítás: egyéb használatra szánt osztott egységek

                  A rendeltetést meg kell adni.

                  11B10

                  Helyhez kötött hűtőberendezések, közvetlen és közvetett kialakítás: önálló/monoblokk egységek

                  11B11

                  Helyhez kötött hűtőberendezések, közvetlen és közvetett kialakítás: osztott egységek

                  11B12

                  Helyhez kötött berendezések folyamathűtéshez vagy -fűtéshez, közvetlen kialakítás

                  11B13

                  Helyhez kötött berendezések folyamathűtéshez vagy -fűtéshez, közvetett kialakítás

                  11B14

                  Helyhez kötött berendezések folyamathűtéshez vagy -fűtéshez, közvetlen és közvetett kialakítás

                  11C

                  Hőszivattyús szárítógépek

                     AZ AUTOMATIKUSAN KISZÁMÍTOTT MENNYISÉGEK

                  11D

                  Helyhez kötött fűtő-/légkondicionáló- (ezen belül hőszivattyús), valamint hűtőberendezések minden egyéb célra

                  11D = 11D1 + 11D2 + 11D3

                     A KÖZLENDŐ INFORMÁCIÓK

                  11D1

                  Helyhez kötött fűtő-/légkondicionáló- (ezen belül hőszivattyús), valamint hűtőberendezések minden egyéb célra, közvetlen kialakítás

                  A berendezés típusát (típusait) és célját (céljait) meg kell adni.

                  11D2

                  Helyhez kötött fűtő-/légkondicionáló- (ezen belül hőszivattyús), valamint hűtőberendezések minden egyéb célra, közvetett kialakítás

                  A berendezés típusát (típusait) és célját (céljait) meg kell adni.

                  11D3

                  Helyhez kötött fűtő-/légkondicionáló- (ezen belül hőszivattyús), valamint hűtőberendezések minden egyéb célra, közvetlen és közvetett kialakítás

                  A berendezés típusát (típusait) és célját (céljait) meg kell adni.

                     AZ AUTOMATIKUSAN KISZÁMÍTOTT MENNYISÉGEK

                  11E

                  Mozgatható hűtőberendezések

                  11E = 11E1 + 11E2 + 11E3 + 11E4

                     A KÖZLENDŐ INFORMÁCIÓK

                  11E1

                  Hordozható hűtőberendezések hűtött könnyűgépjárművekhez (például kisteherautókhoz)

                  11E2

                  Hordozható hűtőberendezések hűtött nehézgépjárművekhez (többek között kamionokhoz és pótkocsikhoz)

                  11E3

                  Hordozható hűtőberendezések hűtóhajókhoz

                  11E4

                  Minden egyéb mozgatható hűtőberendezés

                  A berendezés típusát (típusait) meg kell adni.

                     AZ AUTOMATIKUSAN KISZÁMÍTOTT MENNYISÉGEK

                  11F

                  Hordozható légkondicionáló berendezések

                  11F = 11F1 + 11F2 + 11F3 + 11F4 + 11F5 + 11F6 + 11F7 + 11F8 + 11F9

                     A KÖZLENDŐ INFORMÁCIÓK

                  11F1

                  Hordozható légkondicionáló berendezések személygépkocsikba

                  11F2

                  Hordozható légkondicionáló berendezések autóbuszokba

                  11F3

                  Hordozható légkondicionáló berendezések kisteherautókhoz (könnyűgépjárművekhez)

                  11F4

                  Hordozható légkondicionáló berendezések kamionokhoz és pótkocsikhoz (nehézgépjárművekhez)

                  11F5

                  Hordozható légkondicionáló berendezések mezőgazdasági, erdészeti és építőipari gépjárművekhez és gépekhez

                  11F6

                  Hordozható légkondicionáló berendezések vasúti járművekhez

                  11F7

                  Hordozható légkondicionáló berendezések hajókhoz

                  11F8

                  Hordozható légkondicionáló berendezések repülőgépekhez és helikopterekhez

                  11F9

                  Minden egyéb hordozható légkondicionáló berendezés

                  A berendezés típusát (típusait) meg kell adni.

                     AUTOMATIKUSAN SZÁMÍTOTT ÉRTÉK

                     11G

                     Összes hűtő-, légkondicionáló és hőszivattyú-berendezés

                     11G = 11A + 11B + 11C + 11D + 11E + 11F

                  11H

                  Habtermékek

                  11H = 11H1 + 11H2 + 11H3 + 11H4

                     A KÖZLENDŐ INFORMÁCIÓK

                  11H1

                  Extrudált polisztirol (XPS) szigetelő lapok

                  Az extrudált polisztirol lapok mennyiségét köbméterben kell jelenteni (a tonnában megadott, bennük található fluortartalmú gázok mennyisége mellett)

                  11H2

                  Poliuretán (PU) szigetelő lapok

                  A poliuretán lapok mennyiségét köbméterben kell jelenteni (a tonnában megadott, bennük található fluortartalmú gázok mennyisége mellett)

                  11H3

                  Egykomponensű hab (One Component Foam, OCF)

                  A mértékegység lehet az egykomponensű habot tároló flakonok darabszáma (a tonnában megadott, bennük található fluortartalmú gázok mennyisége mellett)

                  11H4

                  Egyéb habtermékek

                  A termék kategóriáját (kategóriáit) meg kell adni.
                  Az előre kevert poliolok (pl. habrendszerekben/tartályokban való) behozatalát nem ebben, hanem a 2. szakaszban kell jelenteni.
                  A habtermékek mennyiségét köbméterben, tonnában vagy a termékek/berendezések darabszámában megadva kell jelenteni (a tonnában megadott, bennük található fluortartalmú gázok mennyisége mellett)

                  11I

                  Tűzvédelmi berendezések (beleértve a járművekbe beépített rendszereket)

                  11J

                  Orvosi vagy gyógyszerészeti aeroszolok

                  11K

                  Nem orvosi aeroszolok

                  11L

                  Orvosi berendezések (aeroszolok nélkül)

                  11M

                  A villamos energia szállításához és elosztásához használt kapcsolóberendezés

                  11N

                  A villamos energia szállításához és elosztásához használt egyéb berendezés

                  11O

                  Részecskegyorsítók

                  11P

                  Az 517/2014/EU rendelet I. és II. mellékletében felsorolt gázokat tartalmazó egyéb termékek és berendezések

                  A termék vagy berendezés kategóriáját (kategóriáit) meg kell adni.
                  A mértékegység vonatkozhat térfogatra, súlyra vagy a termékek/berendezések darabszámára
                  (a tonnában megadott, bennük található fluortartalmú gázok mennyisége mellett)

                     AZ AUTOMATIKUSAN KISZÁMÍTOTT MENNYISÉGEK

                  11Q

                  Az 517/2014/EU rendelet I. és II. mellékletében felsorolt fluortartalmú üvegházhatású gázokat tartalmazó összes termék és berendezés

                  11Q = 11G + 11H + 11I + 11J + 11K + 11L + 11M + 11N + 11O + 11P

         12. szakasz:   Olyan, fluorozott szénhidrogénekkel töltött hűtő-, légkondicionáló és hőszivattyú-berendezések importőrei töltik ki, amelyek esetében a behozott berendezésekben található fluorozott szénhidrogéneket előzőleg az Unióból exportálták, és a berendezések gyártói közvetlenül az exportáló vállalkozástól szerezték be, és azokkal összefüggésben korlátozták a fluorozott szénhidrogéneknek az Unióban való forgalomba hozatalára vonatkozó kvótát – az 517/2014/EU rendelet 19. cikkének (5) bekezdése, valamint VII. mellékletének 6. pontja

      Először a 2017-ben folytatott tevékenységekről szóló (és legkésőbb 2018. március 31-ig benyújtandó) jelentésre alkalmazandó.
      A mennyiségeket a fluorozott szénhidrogénekre (az 517/2014/EU rendelet I. mellékletének 1. szakaszában felsorolt gázokra vagy az ilyen gázok közül legalább egyet tartalmazó keverékekre) vonatkozóan külön-külön, tonnában, három tizedesjegy pontossággal kell megadni.

                     A KÖZLENDŐ INFORMÁCIÓK

                     ÉSZREVÉTELEK

                  12A

                  Azon behozott berendezésekben található fluorozott szénhidrogének mennyisége, amelyekhez a fluorozott szénhidrogéneket előzőleg az Unióból exportálták, és azokkal összefüggésben korlátozták a fluorozott szénhidrogéneknek az Unióban való forgalomba hozatalára vonatkozó kvótát

                  A fluorozott szénhidrogéneket exportáló vállalkozás(oka)t és a kivitel évét (éveit) meg kell adni.

         13. szakasz:   Olyan, fluorozott szénhidrogénekkel töltött hűtő-, légkondicionáló és hőszivattyú-berendezések importőrei töltik ki, amelyek esetében a behozott berendezésekben található fluorozott szénhidrogéneket az engedélyek felhasználásával a kvótarendszerben számolják el – az 517/2014/EU rendelet 19. cikkének (5) bekezdése, valamint VII. mellékletének 6. pontja

      Először a 2017-ben folytatott tevékenységekről szóló (és legkésőbb 2018. március 31-ig benyújtandó) jelentésre alkalmazandó.
      A mennyiségeket CO2-egyenértéktonnában 1 tonna CO2-egyenérték pontossággal kell jelenteni, nem téve különbséget a különböző fluorozott szénhidrogének (az 517/2014/EU rendelet I. mellékletének 1. szakaszában felsorolt gázok vagy az ilyen gázok közül legalább egyet tartalmazó keverékek) között.
      A vállalkozásoknak minden olyan, fluorozott szénhidrogének forgalomba hozatalára vonatkozó kvóták felhasználására kapott engedélyt jelenteniük kell, amelyek hűtő-, légkondicionáló és hőszivattyú-berendezésekbe töltött fluorozott szénhidrogéneknek azon naptári év során való forgalomba hozatalára terjednek ki, amelyre a benyújtott jelentés vonatkozik.

                     A KÖZLENDŐ INFORMÁCIÓK

                     MEGJEGYZÉSEK

                  13A

                  Az 517/2014/EU rendelet 18. cikkének (2) bekezdése alapján fluorozott szénhidrogének forgalomba hozatalára vonatkozó kvóták felhasználására kapott engedély hatálya alá tartozó mennyiségek

                  Az engedélyt adó vállalkozás(oka)t és az engedély megadásának évét meg kell adni.


title: A Bizottság (EU) 2017/408 végrehajtási rendelete (2017. március 8.) a pepino mozaikvírus VC1 jelű hipovirulens izolátuma kis kockázatú hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU bizottsági végrehajtási rendelet mellékletének módosításáról (EGT-vonatkozású szöveg. )

text:
                  9.3.2017

                  HU

                  Az Európai Unió Hivatalos Lapja

                  L 63/91

            A BIZOTTSÁG (EU) 2017/408 VÉGREHAJTÁSI RENDELETE
      (2017. március 8.)
      a pepino mozaikvírus VC1 jelű hipovirulens izolátuma kis kockázatú hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU bizottsági végrehajtási rendelet mellékletének módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 22. cikke (1) bekezdésére, összefüggésben 13. cikke (2) bekezdésével,
      mivel:

                  (1)

                  Az 1107/2009/EK rendelet 7. cikke (1) bekezdésének megfelelően Hollandiához 2013. december 2-án kérelem érkezett a Valto BV-től a pepino mozaikvírus VC1 jelű hipovirulens izolátumának hatóanyagként való jóváhagyására vonatkozóan. Az említett rendelet 9. cikke (3) bekezdésének megfelelően Hollandia mint referens tagállam 2014. június 30-án értesítette a kérelmezőt, a többi tagállamot, a Bizottságot és az Európai Élelmiszerbiztonsági Hatóságot (a továbbiakban: Hatóság) a kérelem elfogadhatóságáról.

                  (2)

                  A referens tagállam 2015. november 10-én értékelőjelentés-tervezetet nyújtott be a Bizottsághoz, amelyről a Hatóságnak is küldött másolatot; e tervezetben azt vizsgálta, hogy a hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak.

                  (3)

                  A Hatóság eleget tett az 1107/2009/EK rendelet 12. cikkének (1) bekezdésében foglaltaknak. Az 1107/2009/EK rendelet 12. cikkének (3) bekezdése értelmében a Hatóság felkérte a kérelmezőt, hogy nyújtson be kiegészítő információkat a tagállamoknak, a Bizottságnak és a Hatóságnak. A referens tagállam a kiegészítő információkról készített értékelést aktualizált értékelőjelentés-tervezet formájában nyújtotta be a Hatósághoz 2016. szeptember 8-án.

                  (4)

                  2016. november 18-án a Hatóság közölte a kérelmezővel, a tagállamokkal és a Bizottsággal arra vonatkozó következtetését (2), hogy a pepino mozaikvírus VC1 jelű hipovirulens izolátuma hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak. A Hatóság nyilvánosságra hozta következtetéseit.

                  (5)

                  2016. december 6-án a Bizottság a Növények, Állatok, Élelmiszerek és Takarmányok Állandó Bizottsága elé terjesztette a pepino mozaikvírus VC1 jelű hipovirulens izolátumára vonatkozó vizsgálati jelentést, valamint egy rendelettervezetet arra az esetre, ha a pepino mozaikvírus VC1 jelű hipovirulens izolátuma jóváhagyásra kerül.

                  (6)

                  A kérelmező lehetőséget kapott arra, hogy a felülvizsgálati jelentéssel kapcsolatban észrevételeket tegyen.

                  (7)

                  Legalább egy, a hatóanyagot tartalmazó növényvédő szer egy vagy több reprezentatív használata és különösen azoknak a felhasználásoknak a tekintetében, amelyeket megvizsgáltak és a felülvizsgálati jelentésben részletesen ismertettek, megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek. Ezért e jóváhagyási kritériumokat teljesítettnek kell tekinteni. Ezért a pepino mozaikvírus VC1 jelű hipovirulens izolátumának jóváhagyása indokolt.

                  (8)

                  Az 1107/2009/EK rendelet 13. cikke (2) bekezdésének a rendelet 6. cikkével összefüggésben értelmezett rendelkezései alapján, valamint a jelenlegi tudományos és műszaki ismeretek fényében azonban a jóváhagyás feltételeit bizonyos feltételekkel és korlátozásokkal ki kell egészíteni.

                  (9)

                  A Bizottság továbbá úgy ítélte meg, hogy a pepino mozaikvírus VC1 jelű hipovirulens izolátuma az 1107/2009/EK rendelet 22. cikke szerinti kis kockázatú hatóanyag. A pepino mozaikvírus VC1 jelű hipovirulens izolátuma nem minősül aggályos anyagnak, és megfelel az 1107/2009/EK rendelet II. mellékletének 5. pontjában meghatározott feltételeknek. A pepino mozaikvírus VC1 jelű hipovirulens izolátuma a növényekben természetes módon előforduló vírustörzs. A növényi vírus a növényi sejten kívül nem replikálódik, és a vírusnak nincs sejtszerkezete, valamint nem állít elő metabolitokat. Az emberekre vagy állatokra nem patogén. Az 1107/2009/EK rendelet által jóváhagyott felhasználások mellett az emberek, az állatok és a környezet e hatóanyagoknak való további expozíciója a természetben előforduló expozícióhoz képest elhanyagolható.

                  (10)

                  Ezért a pepino mozaikvírus VC1 jelű hipovirulens izolátuma kis kockázatú hatóanyagként történő jóváhagyása indokolt. Az 1107/2009/EK rendelet 13. cikke (4) bekezdésének megfelelően az 540/2011/EU bizottsági végrehajtási rendelet (3) mellékletét ennek megfelelően módosítani kell.

                  (11)

                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

            ELFOGADTA EZT A RENDELETET:
      1. cikk
      A hatóanyag jóváhagyása
      Az I. mellékletben meghatározott, pepino mozaikvírus VC1 jelű hipovirulens izolátuma hatóanyag az ugyanazon mellékletben foglalt feltételekkel jóváhagyásra kerül.
      2. cikk
      Az 540/2011/EU végrehajtási rendelet módosításai
      Az 540/2011/EU végrehajtási rendelet melléklete e rendelet II. mellékletének megfelelően módosul.
      3. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. március 8-án.

               a Bizottság részéről

               az elnök

            Jean-Claude JUNCKER

         (1)  HL L 309., 2009.11.24., 1. o.

         (2)  EFSA (Európai Élelmiszerbiztonsági Hatóság), 2017. Conclusion on the peer review of the pesticide risk assessment of the active substance Mild Pepino mosaic virus isolate VC1 (A pepino mozaikvírus VC1 jelű hipovirulens izolátuma esetében felmerülő kockázatok felméréséről szóló, peszticideket vizsgáló szakértői értékelésből levont következtetés). EFSA Journal 2017;15(1):4651, 16 oldal, doi: 10.2903/j.efsa.2017.4651.

         (3)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

         I. MELLÉKLET

                     Közhasználatú név, azonosító számok

                     IUPAC-név

                     Tisztaság (1)

                     Jóváhagyás dátuma

                     Jóváhagyás lejárta

                     Egyedi rendelkezések

                     Pepino mozaikvírus VC1 jelű hipovirulens izolátuma
                     Hivatkozási szám DSM 26973 (a mikroorganizmusok és sejtkultúrák németországi nyilvántartása szerint)

                     Nincs

                     Nikotin < 0,1 mg/L

                     2017. március 29.

                     2032. március  29.

                     Kizárólag üvegházakban való használata engedélyezett.
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a pepino mozaikvírus VC1 jelű hipovirulens izolátumáról szóló felülvizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a szert kezelők és más dolgozók védelmére, tekintettel arra, hogy a pepino mozaikvírus VC1 jelű hipovirulens izolátumát a többi mikroorganizmushoz hasonlóan potenciális szenzibilizálónak kell tekinteni. A felhasználási feltételek között adott esetben kockázatcsökkentő intézkedéseknek is szerepelniük kell.
                     A gyártónak a gyártási folyamat során biztosítania kell a környezeti feltételek szigorú fenntartását és a minőségellenőrzési célú elemzést.

            (1)  A hatóanyag azonosítására és specifikációjára vonatkozó további részletek a vizsgálati jelentésben találhatók.

         II. MELLÉKLET
         Az 540/2011/EU végrehajtási rendelet mellékletének D. része a következő bejegyzéssel egészül ki:

                        Közhasználatú név, azonosító számok

                        IUPAC-név

                        Tisztaság (*1)

                        Jóváhagyás dátuma

                        Jóváhagyás lejárta

                        Egyedi rendelkezések

                        „8.

                        Pepino mozaikvírus VC1 jelű hipovirulens izolátuma
                        Hivatkozási szám DSM 26973 (a mikroorganizmusok és sejtkultúrák németországi nyilvántartása szerint)

                        Nincs

                        Nikotin < 0,1 mg/L

                        2017. március 29.

                        2032. március 29.

                        Kizárólag üvegházakban való használata engedélyezett.
                        Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a pepino mozaikvírus VC1 jelű hipovirulens izolátumáról szóló felülvizsgálati jelentésben és különösen annak I. és II. függelékében található megállapításokat.
                        Az átfogó értékelésben a tagállamoknak fokozott figyelmet kell fordítaniuk a szert kezelők és más dolgozók védelmére, tekintettel arra, hogy a pepino mozaikvírus VC1 jelű hipovirulens izolátumát a többi mikroorganizmushoz hasonlóan potenciális szenzibilizálónak kell tekinteni. A felhasználási feltételek között adott esetben kockázatcsökkentő intézkedéseknek is szerepelniük kell.
                        A gyártónak a gyártási folyamat során biztosítania kell a környezeti feltételek szigorú fenntartását és a minőségellenőrzési célú elemzést.”

            (*1)  A hatóanyag azonosítására és specifikációjára vonatkozó további részletek a vizsgálati jelentésben találhatók.


title: A Bizottság (EU) 2017/397 végrehajtási rendelete (2017. március 7.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               8.3.2017

               HU

               Az Európai Unió Hivatalos Lapja

               L 60/32

         A BIZOTTSÁG (EU) 2017/397 VÉGREHAJTÁSI RENDELETE
   (2017. március 7.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. március 7-én.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  EG

                  235,2

                  IL

                  243,7

                  MA

                  97,0

                  TR

                  94,6

                  ZZ

                  167,6

                  0707 00 05

                  MA

                  80,2

                  TR

                  184,6

                  ZZ

                  132,4

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  48,3

                  TR

                  153,2

                  ZZ

                  100,8

                  0805 10 22 , 0805 10 24 , 0805 10 28

                  EG

                  50,6

                  IL

                  80,7

                  MA

                  44,2

                  TN

                  56,9

                  TR

                  72,8

                  ZZ

                  61,0

                  0805 50 10

                  EG

                  74,7

                  TR

                  71,3

                  ZZ

                  73,0

                  0808 10 80

                  CN

                  135,3

                  US

                  128,5

                  ZZ

                  131,9

                  0808 30 90

                  CL

                  93,5

                  CN

                  77,6

                  ZA

                  113,7

                  ZZ

                  94,9

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2017/1377 végrehajtási rendelete (2017. július 25.) a klórfacinon 14. terméktípusba tartozó biocid termékekben hatóanyagként történő felhasználására vonatkozó jóváhagyás megújításáról (EGT-vonatkozású szöveg. )

text:
               26.7.2017

               HU

               Az Európai Unió Hivatalos Lapja

               L 194/15

         A BIZOTTSÁG (EU) 2017/1377 VÉGREHAJTÁSI RENDELETE
   (2017. július 25.)
   a klórfacinon 14. terméktípusba tartozó biocid termékekben hatóanyagként történő felhasználására vonatkozó jóváhagyás megújításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 14. cikke (4) bekezdésének a) pontjára,
   mivel:

               (1)

               A klórfacinon hatóanyagnak a 14. terméktípusba tartozó biocid termékekben rágcsálóirtó szerként való felhasználása az 528/2012/EU rendelet értelmében jóváhagyásra került.

               (2)

               Az 528/2012/EU rendelet 13. cikke (1) bekezdésének megfelelően az Európai Vegyianyag-ügynökséghez (a továbbiakban: az Ügynökség) kérelem érkezett az említett hatóanyag jóváhagyásának megújítása iránt. A kérelmet Spanyolország illetékes hatósága értékelte illetékes értékelő hatóságként.

               (3)

               2016. március 25-én az illetékes értékelő hatóság benyújtotta az Ügynökség részére a klórfacinon jóváhagyásának megújítására vonatkozó ajánlását.

               (4)

               2016. június 16-án az Ügynökség biocid termékekkel foglalkozó bizottsága megfogalmazta az Ügynökség véleményét (2), amelyben figyelembe vette az illetékes értékelő hatóság következtetéseit.

               (5)

               Az említett vélemény szerint a klórfacinon teljesíti az 1272/2008/EK európai parlamenti és tanácsi rendeletben (3) szereplő 1B. kategóriájú, reprodukciót károsító anyagként való osztályozás kritériumait. Ezért a klórfacinon teljesíti az 528/2012/EU rendelet 5. cikke (1) bekezdésének c) pontjában meghatározott kizárási kritériumokat.

               (6)

               Ezen túlmenően a hatóanyag teljesíti az 1907/2006/EK európai parlamenti és tanácsi rendeletben (4) szereplő perzisztens és mérgező anyagok kritériumait is. A klórfacinont tartalmazó termékek használata még szigorú kockázatkezelési intézkedések alkalmazása mellett is aggályos az elsődleges és másodlagos mérgezés szempontjából. Ezért a klórfacinon teljesíti a helyettesítendő hatóanyagokra vonatkozó, az 528/2012/EU rendelet 10. cikke (1) bekezdésének d) és e) pontja szerinti kritériumokat is.

               (7)

               Az 528/2012/EU rendelet 12. cikke értelmében a kizárási kritériumokat teljesítő hatóanyagok jóváhagyása csak abban az esetben újítható meg, ha a rendelet 5. cikkének (2) bekezdésében meghatározott eltérési feltételek legalább egyike továbbra is teljesül.

               (8)

               Az 528/2012/EU rendelet 10. cikke (3) bekezdésének megfelelően az Ügynökség nyilvános konzultációt szervezett annak érdekében, hogy releváns információkat gyűjtsön a klórfacinonra vonatkozóan, a rendelkezésre álló helyettesítő anyagokra vonatkozó információkat is beleértve.

               (9)

               A Bizottság egyedi nyilvános konzultációt is indított annak érdekében, hogy információkat gyűjtsön arról, hogy teljesülnek-e az 528/2012/EU rendelet 5. cikkének (2) bekezdésében meghatározott eltérési feltételek. A Bizottság a nyilvánosság számára hozzáférhetővé tette a konzultáció során beérkezett hozzászólásokat.

               (10)

               A két fent említett nyilvános konzultáció hozzászólásait, valamint a véralvadásgátló hatású rágcsálóirtó szerekre vonatkozó kockázatcsökkentő intézkedésekről szóló bizottsági jelentés (5) 1. mellékletében szereplő véralvadásgátló hatású rágcsálóirtó szerek alternatíváinak elérhetőségére vonatkozó információkat a biocid termékekkel foglalkozó állandó bizottságban megvitatták a tagállamokkal.

               (11)

               A rágcsálók az emberek, illetve az állatok egészségére potenciálisan komoly veszélyt jelentő zoonózisokat okozó kórokozókat hordozhatnak.. A rágcsálók elleni nem vegyi jellegű, például mechanikus, elektromos vagy ragasztós csapdákkal történő védekezés vagy megelőzés módszerei nem mindig elég hatékonyak, és további kételyeket vet fel, hogy használatuk emberséges-e, vagy szükségtelen szenvedést okoz a rágcsálóknak. Lehetséges, hogy a rágcsálóirtó szerként jóváhagyott alternatív hatóanyagok nem minden felhasználói csoport számára megfelelőek, illetve nem minden rágcsálófaj ellen hatékonyak. Mivel a rágcsálók elleni hatékony védekezés nem támaszkodhat kizárólag a rágcsálók elleni nem vegyi jellegű, említett védekezési vagy megelőzési módszerekre, az említett alternatívák mellett a klórfacinon alapvetően fontosnak tűnik a rágcsálók elleni megfelelő védekezés biztosításához. Ezért a klórfacinon használata megelőzné vagy korlátozná az emberek és az állatok egészségére a rágcsálók által jelentett súlyos veszélyt. Így az 5. cikk (2) bekezdésének b) pontjában meghatározott feltétel teljesül.

               (12)

               A rágcsálók elleni védekezés jelenleg nagyrészt a véralvadásgátló hatású rágcsálóirtó szereken alapul, ezért jóváhagyásuk megtagadása a rágcsálók elleni védekezés elégtelenségéhez vezetne. Ez nemcsak jelentős negatív hatást gyakorolhat az emberek vagy állatok egészségére vagy a környezetre, hanem azt is befolyásolná, hogy a lakosság mennyire érzi magát biztonságban a rágcsálóknak való expozíció tekintetében, illetve számos olyan gazdasági tevékenység biztonságosságára is kihatna, amelyet a rágcsálók károsíthatnak, gazdasági és társadalmi következményeket okozva. Másrészt a klórfacinon tartalmú termékek használatából eredő, az emberek, az állatok egészségét, illetve a környezetet érintő kockázatok mérsékelhetők, amennyiben a termékeket bizonyos előírásoknak és feltételeknek megfelelően használják. Ezért a klórfacinon hatóanyag jóváhagyásának megtagadása aránytalanul nagyobb negatív hatással lenne a társadalomra, mint a vegyi anyag használatából adódó kockázatok. Vagyis az 5. cikk (2) bekezdésének c) pontjában meghatározott feltétel is teljesül.

               (13)

               Ezért helyénvaló megújítani a klórfacinon 14. terméktípusba tartozó biocid termékekben, bizonyos előírások és feltételek betartása mellett történő felhasználásának jóváhagyását.

               (14)

               A klórfacinon az 528/2012/EU rendelet 10. cikke (1) bekezdésének a), d) és e) pontja szerint helyettesítendő hatóanyag, ezért megújítása a rendelet 10. cikkének (4) bekezdésében előírt időtartamra engedélyezhető.

               (15)

               Az (EU) 2015/1737 bizottsági végrehajtási határozattal (6) a bromadiolonnak, a klórfacinonnak és a kumatetralilnak a 14. terméktípusba tartozó biocid termékekben történő felhasználására vonatkozó jóváhagyás érvényességi idejét 2018. június 30-ig meghosszabbították. Mivel az említett jóváhagyások megújítására vonatkozó kérelmek vizsgálata befejeződött, indokolt az (EU) 2015/1737 végrehajtási határozatot hatályon kívül helyezni.

               (16)

               Az ebben a rendeletben előírt intézkedések összhangban vannak a biocid termékekkel foglalkozó állandó bizottság véleményével,

         ELFOGADTA EZT A RENDELETET:
   1. cikk
   A Bizottság – a mellékletben szereplő előírások és feltételek betartása mellett – megújítja a klórfacinonnak a 14. terméktípusba tartozó biocid termékekben hatóanyagként történő felhasználásának jóváhagyását.
   2. cikk
   Az (EU) 2015/1737 végrehajtási határozat hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 25-én.

            a Bizottság részéről

            az elnök

         Jean-Claude JUNCKER

      (1)  HL L 167., 2012.6.27., 1. o.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval

      (3)  Az Európai Parlament és a Tanács 1272/2008/EK rendelete (2008. december 16.) az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).

      (4)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

      (5)  Risk mitigation measures for anticoagulant rodenticides – Final Report (A véralvadásgátló hatású rágcsálóirtó szerekre vonatkozó kockázatcsökkentő intézkedések – Végleges jelentés). Európai Bizottság, 2014, Brüsszel, Belgium. 100 oldal, ISBN 978-92-79-44992-5.

      (6)  A Bizottság (EU) 2015/1737 végrehajtási határozata (2015. szeptember 28.) a bromadiolonnak, a klórfacinonnak és a kumatetralilnak a 14. terméktípusba tartozó biocid termékekben történő felhasználására vonatkozó jóváhagyás érvényességi idejének meghosszabbításáról (HL L 252., 2015.9.29., 58. o.).

      MELLÉKLET

                  Közhasználatú név

                  IUPAC-név
                  Azonosító szám

                  A hatóanyag minimális tisztasági foka (1)

                  Jóváhagyás lejárta

                  Terméktípus

                  Egyedi feltételek

                  Klórfacinon

                  IUPAC-név:
                  2-[2-(4-klórfenil)-2-fenilacetil] indán-1,3-dion
                  EK-szám: 223-003-0
                  CAS-szám: 3691-35-8

                  978 g/kg

                  2024. június 30.

                  14

                  A klórfacinon az 528/2012/EU rendelet 10. cikke (1) bekezdésének a), d) és e) pontja szerint helyettesítendő hatóanyagnak tekintendő.
                  Biocid termékek esetében az engedélyezés általános feltételei a következők:

                              1.

                              A termék értékelése során különös figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki. Ezenfelül az 528/2012/EU rendelet VI. melléklete 10. pontjának megfelelően a termék értékelése során meg kell vizsgálni, hogy az 528/2012/EU rendelet 5. cikkének (2) bekezdésében foglalt feltételek teljesülhetnek-e.

                              2.

                              A termékek használata a tagállamokban csak akkor engedélyezhető, ha az 528/2012/EU rendelet 5. cikkének (2) bekezdésében előírt feltételek közül legalább egy teljesül.

                              3.

                              A klórfacinon névleges koncentrációja a termékekben nem haladhatja meg az 50 mg/kg-ot a kontaktkészítményektől eltérő termékekben, és nem haladhatja meg a 2 000  mg/kg-ot a kontaktkészítményekben.

                              4.

                              A termékeknek keserű ízanyagot és festékanyagot kell tartalmazniuk.

                              5.

                              A termékek nem engedélyezhetők nyomjelző por formájában.

                              6.

                              A nyomjelző portól eltérő kontaktkészítmények csak szakképzett foglalkozásszerű felhasználók általi használatra engedélyezhetők a beltéri, gyermekek, illetve nem célzott állatok számára nem hozzáférhető helyeken.

                              7.

                              A termékek nem engedélyezhetők állandó vagy ritmusos (pulzáló) utántöltési rendszerű kezelésekben történő felhasználásra.

                              8.

                              Kizárólag felhasználásra kész termékek engedélyezhetők.

                              9.

                              Minimálisra kell csökkenteni az emberek, a nem célzott állatok és a környezet elsődleges és másodlagos expozícióját minden rendelkezésre álló és megfelelő kockázatcsökkentő intézkedés megfontolása és meghozatala révén. Ezek közé tartozik például a lehetőség szerint szakképzett foglalkozásszerű felhasználók vagy foglalkozásszerű felhasználók általi használatra vonatkozó korlátozás, valamint további különleges feltételek meghatározása az egyes felhasználói kategóriák tekintetében.

                              10.

                              A tetemeket és az el nem fogyasztott csalétkeket a helyi követelményeknek megfelelően kell ártalmatlanítani. Az ártalmatlanítás módszerét külön le kell írni a nemzeti engedélyezés termékjellemzőinek összefoglalójában, és jelezni kell a termék címkéjén.

                        Az általános feltételeken túlmenően, a lakosság által használandó biocid termékek esetében az engedélyezés feltételei a következők:

                              1.

                              A termékek csak felnyitás ellen védett csalétekállomásokban történő felhasználásra engedélyezhetők.

                              2.

                              A termékekben elhelyezett csalétek maximális mennyisége csomagonként:

                                          a)

                                          a csak egerek elleni védekezésre használt termékek esetében:

                                                      i)

                                                      granulátum, pellet vagy paszta formájú csalétekben: 250 g;

                                                      ii)

                                                      viaszblokk formájú csalétekben: 500 g.

                                          b)

                                          a csak patkányok, vagy egerek és patkányok elleni védekezésre használt termékek esetében:

                                                      i)

                                                      granulátum, pellet vagy paszta formájú csalétekben: 750 g;

                                                      ii)

                                                      viaszblokk formájú csalétekben: 1 500  g.

                              3.

                              A Rattus norvegicus és a Rattus rattus elleni termékek csak beltéri, illetve épületeken belüli és azok környékén történő felhasználásra engedélyezhetők.

                              4.

                              A Mus musculus elleni termékek csak beltéri felhasználásra engedélyezhetők.

                              5.

                              A termék forgalmazóinak gondoskodniuk kell arról, hogy a termékeket a véralvadásgátló hatású rágcsálóirtó szerekhez kapcsolódó általános kockázatokra vonatkozó, a használat szükséges minimumra való korlátozását szolgáló intézkedésekre vonatkozó, valamint a megfelelő óvintézkedésekre vonatkozó információk kísérjék.

                              6.

                              Az ömlesztett kiszerelésű termékek, például granulátum vagy pellet formájában gyártott csalétkek csak tasakokban vagy egyéb módon csomagolva engedélyezhetők, hogy csökkenteni lehessen az emberek és a környezet expozícióját.

                        Az általános feltételeken túlmenően a foglalkozásszerű felhasználók által használandó biocid termékek esetében az engedélyezés feltételei a következők:

                              1.

                              a termékek nem engedélyezhetők csatornákban, nyílt terepen vagy hulladéklerakókban történő felhasználásra.

                              2.

                              A termékek csak felnyitás ellen védett csalétekállomásokban történő felhasználásra engedélyezhetők.

                              3.

                              A termékeket foglalkozásszerű felhasználók számára forgalmazó személyeknek biztosítaniuk kell, hogy a termékek ne kerüljenek lakossági felhasználásra.

                        Az általános feltételeken túlmenően a szakképzett foglalkozásszerű felhasználók által használandó biocid termékek esetében az engedélyezés feltételei a következők:

                              1.

                              A termékek engedélyezhetők csatornákban, nyílt terepen vagy hulladéklerakókban történő felhasználásra.

                              2.

                              A termékek felhasználása engedélyezhető fedett és védett etetőhelyeken, amennyiben azok ugyanolyan szintű védelmet biztosítanak a nem célzott fajok és az emberek tekintetében, mint a felnyitás ellen védett csalétekállomások.

                              3.

                              A termékeket szakképzett foglalkozásszerű felhasználók számára forgalmazó személyeknek biztosítaniuk kell, hogy a termékekhez e szakképzett foglalkozásszerű felhasználókon kívül más személy ne férjen hozzá.

         (1)  Az ebben az oszlopban jelzett tisztaság az értékelt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.


title: A Tanács (EU) 2015/325 végrehajtási rendelete ( 2015. március 2. ) a szomáliai helyzet tekintetében egyes természetes vagy jogi személyekkel, szervezetekkel vagy testületekkel szemben hozott különleges korlátozó intézkedések bevezetéséről szóló 356/2010/EU rendelet 13. cikkének végrehajtásáról

text:
               3.3.2015

               HU

               Az Európai Unió Hivatalos Lapja

               L 58/41

         A TANÁCS (EU) 2015/325 VÉGREHAJTÁSI RENDELETE
   (2015. március 2.)
   a szomáliai helyzet tekintetében egyes természetes vagy jogi személyekkel, szervezetekkel vagy testületekkel szemben hozott különleges korlátozó intézkedések bevezetéséről szóló 356/2010/EU rendelet 13. cikkének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a szomáliai helyzet tekintetében egyes természetes vagy jogi személyekkel, szervezetekkel vagy testületekkel szemben hozott különleges korlátozó intézkedések bevezetéséről szóló, 2010. április 26-i 356/2010/EU tanácsi rendeletre (1) és különösen annak 13. cikkére,
   mivel:

               (1)

               A Tanács 2010. április 26-án elfogadta a 356/2010/EU rendeletet.

               (2)

               Az ENSZ Biztonsági Tanácsának a 751 (1992) sz. és 1907 (2009) sz. ENSZ BT-határozat alapján létrehozott bizottsága 2014. december 19-én egy személyt törölt az 1844 (2008) ENSZ BT-határozat 1., 3. és 7. pontjában foglalt korlátozó intézkedések hatálya alá tartozó személyek jegyzékéből.

               (3)

               A 356/2010/EU rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 356/2010/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 2-án.

            a Tanács részéről

            az elnök

         D. REIZNIECE-OZOLA

      (1)  HL L 105., 2010.4.27., 1. o.

      MELLÉKLET
      A 356/2010/EU rendelet I. mellékletéből törölni kell az alábbi személyre vonatkozó bejegyzést:
      Mohamed SA'ID


title: A Bizottság 228/2014/EU végrehajtási rendelete ( 2014. március 10. ) a fizetési mérleggel, a szolgáltatások nemzetközi kereskedelmével és a közvetlen külföldi befektetésekkel kapcsolatos közösségi statisztikákról szóló 184/2005/EK európai parlamenti és tanácsi rendeletet végrehajtó 601/2006/EK rendeletnek az adatátvitelre vonatkozó formátum és eljárás tekintetében történő módosításáról

text:
               11.3.2014

               HU

               Az Európai Unió Hivatalos Lapja

               L 70/16

      A BIZOTTSÁG 228/2014/EU VÉGREHAJTÁSI RENDELETE

   (2014. március 10.)
   a fizetési mérleggel, a szolgáltatások nemzetközi kereskedelmével és a közvetlen külföldi befektetésekkel kapcsolatos közösségi statisztikákról szóló 184/2005/EK európai parlamenti és tanácsi rendeletet végrehajtó 601/2006/EK rendeletnek az adatátvitelre vonatkozó formátum és eljárás tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fizetési mérleggel, a szolgáltatások nemzetközi kereskedelmével és a közvetlen külföldi befektetésekkel kapcsolatos közösségi statisztikákról szóló, 2005. január 12-i 184/2005/EK európai parlamenti és tanácsi rendeletre (1) és különösen annak 7. cikkére,
   mivel:

               (1)

               A 601/2006/EK bizottsági rendelet (2) megállapította a fizetési mérleggel, a szolgáltatások nemzetközi kereskedelmével és a közvetlen külföldi befektetésekkel kapcsolatos kívánt adatoknak a Bizottság (Eurostat) részére történő továbbításához szükséges formátumra és eljárásra vonatkozó végrehajtási szabályokat, valamint meghatározta az adatszerkezetre vonatkozó technikai követelményeket.

               (2)

               Az 555/2012/EU bizottsági rendelet (3) frissítette a 184/2005/EK rendelet adatkövetelményeit és fogalommeghatározásait az új nemzetközi szabványok feltüntetése érdekében, amelyek megállapítják e statisztikák összeállítására vonatkozó általános szabályokat, például a Nemzetközi Valutaalap (IMF) fizetési mérlegre és a nemzetközi befektetési pozícióra vonatkozó kézikönyvét, a Gazdasági Együttműködési és Fejlesztési Szervezet (OECD) közvetlen külföldi befektetésekre vonatkozó referenciadefinícióját és az Egyesült Nemzetek (UN) Kézikönyvét a szolgáltatások nemzetközi kereskedelmének statisztikájáról.

               (3)

               A nemzetközi szabványok keretében létrehozták a tagállamok a statisztikai adat- és metaadatcsere-szabványt (SDMX) az elektronikus adat- és metaadatcserében alkalmazott egységes adatszolgáltatási formátumként, amelyet számos nemzetközi szervezet és nemzeti adattermelő hatóság már elfogadott, illetve tervezi annak elfogadását. Szükség van ezért az SDMX-nek megfelelő adatformátumok széles körű fogalommeghatározásának és az e szabványnak megfelelően kialakított új adatszerkezet fogalommeghatározásának bevezetésére.

               (4)

               Az SDMX-re történő hivatkozásoknak a 601/2006/EK rendeletbe történő belefoglalása érdekében módosítani kell a rendeletet, amely előírja a „Gesmes” adatformátumnak a tagállamoktól a Bizottság (Eurostat) részére történő adatok szolgáltatásának kizárólagos eszközeként történő alkalmazását.

               (5)

               Az adatszerkezetre vonatkozó technikai követelményeknek nem kell jogilag kötelezőnek lenniük, ehelyett a Bizottság által ajánlott technikai követelményeknek az Eurostatnak az elmúlt évben felülvizsgált fizetési mérleggel foglalkozó vademecumában (Balance of Payments Vademecum) (4) kell szerepelniük. A 601/2006/EK rendeletet ezért ennek megfelelően módosítani kell.

               (6)

               Az e rendeletben meghatározott intézkedések összhangban állnak a fizetésimérleg-bizottság véleményével,

         ELFOGADTA EZT A RENDELETET:
   1. cikk
   A 601/2006/EK rendelet a következőképpen módosul:

               1.

               A 2. cikk helyébe a következő szöveg lép:
               „2. cikk
               Adatok formátuma
               A tagállamok az SDMX-nek megfelelő adatformátumokat alkalmazzák. E formátumokkal kapcsolatban a Bizottság (Eurostat) részletes dokumentációt bocsát rendelkezésre, és iránymutatásokkal szolgál azok e rendelet követelményeivel összhangban való végrehajtásáról.”

               2.

               A 3. cikket el kell hagyni.

               3.

               A mellékletet el kell hagyni.

         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2014. június 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 10-én.

            a Bizottság részéről

            az elnök

         José Manuel BARROSO

      (1)  HL L 35., 2005.2.8., 23. o.

      (2)  A Bizottság 2006. április 18-i 601/2006/EK rendelete a 184/2005/EK európai parlamenti és tanácsi rendelet adatátvitelre vonatkozó formátum és eljárás tekintetében történő végrehajtásáról (HL L 106., 2006.4.19., 7. o.).

      (3)  A Bizottság 2012. június 22-i 555/2012/EU rendelete a fizetési mérleggel, a szolgáltatások nemzetközi kereskedelmével és a külföldi közvetlentőke-befektetésekkel kapcsolatos közösségi statisztikákról szóló 184/2005/EK európai parlamenti és tanácsi rendelet adatkövetelmények és fogalommeghatározások tekintetében történő módosításáról (HL L 166., 2012.6.27., 22. o.).

      (4)  Megtalálható az Európai Bizottság közigazgatási szerveinek, üzleti vállalkozásainak és polgárainak Kommunikációs és Információs Forrásközpontjának (CIRCABC) közvetlen weboldalán


title: A Bizottság 140/2013/EU végrehajtási rendelete ( 2013. február 18. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Pa de Pagès Català [OFJ])

text:
               20.2.2013

               HU

               Az Európai Unió Hivatalos Lapja

               L 47/18

         A BIZOTTSÁG 140/2013/EU VÉGREHAJTÁSI RENDELETE
   (2013. február 18.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Pa de Pagès Català [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               2013. január 3-án hatályba lépett a z1151/2012/EU rendelet. A rendelet hatályon kívül helyezte és felváltotta a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletet (2).

               (2)

               Az 510/2006/EK rendelet 6. cikkének (2) bekezdésével összhangban a Bizottság közzétette az Európai Unió Hivatalos Lapjában Spanyolország kérelmét (3) a „Pa de Pagès Català” elnevezés bejegyzésére.

               (3)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. február 18-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 93., 2006.3.31., 12. o.

      (3)  HL C 128., 2012.5.3., 14. o.

      MELLÉKLET
      Az 1151/2012/EU rendelet I. mellékletének I. részében felsorolt mezőgazdasági termékek és élelmiszerek:

         2.4. osztály.   Kenyér, péksütemények, cukrászsütemények, édesipari termékek, kekszek és egyéb pékáru

      SPANYOLORSZÁG
      Pa de Pagès Català (OFJ)


title: A Bizottság 787/2013/EU végrehajtási rendelete ( 2013. augusztus 16. ) egy Bacillus subtilist (ATCC PTA-6737) tartalmazó készítmény hízópulykáknak és tenyészpulykáknak szánt takarmány-adalékanyagként történő engedélyezéséről (az engedély jogosultja: Kemin Europa N.V.)  EGT-vonatkozású szöveg

text:
               17.8.2013

               HU

               Az Európai Unió Hivatalos Lapja

               L 220/15

      A BIZOTTSÁG 787/2013/EU VÉGREHAJTÁSI RENDELETE

   (2013. augusztus 16.)
   egy Bacillus subtilist (ATCC PTA-6737) tartalmazó készítmény hízópulykáknak és tenyészpulykáknak szánt takarmány-adalékanyagként történő engedélyezéséről (az engedély jogosultja: Kemin Europa N.V.)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik a takarmány-adalékanyagok felhasználásának engedélyezéséről, valamint az engedélyek megadásának feltételeiről és az engedélyezési eljárásokról.

               (2)

               Az 1831/2003/EK rendelet 7. cikkének megfelelően engedélykérelmet nyújtottak be egy Bacillus subtilist (ATCC PTA-6737) tartalmazó készítmény új felhasználására vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (3)

               A kérelem az „állattenyésztésben alkalmazott adalékanyagok” adalékanyag-kategóriába sorolandó Bacillus subtilis (ATCC PTA-6737) készítmény hízópulykáknak és tenyészpulykáknak takarmány-adalékanyagaként történő új felhasználásának engedélyezésére vonatkozik.

               (4)

               A Bacillus subtilis (ATCC PTA-6737) készítmény használatát a brojlercsirkék esetében a 107/2010/EU bizottsági rendelet (2), a tojójércék, hízókacsák, fürjek, fácánok, foglyok, gyöngytyúkok, galambok, hízólibák és struccok esetében a 885/2011/EU bizottsági végrehajtási rendelet (3), az elválasztott malacok és a Sus scrofa domesticus fajtól eltérő elválasztott sertések esetében pedig a 306/2013/EU bizottsági végrehajtási rendelet (4) tíz évre engedélyezte.

               (5)

               Az Európai Élelmiszerbiztonsági Hatóság (a továbbiakban: a Hatóság) 2013. március 13-i véleményében (5) megerősítette korábbi következtetéseit, melyek szerint a Bacillus subtilist (ATCC PTA-6737) tartalmazó készítmény a javasolt felhasználási feltételek mellett az emberi és az állati egészségre, illetve a környezetre nézve biztonságosnak tekinthető. A Hatóság megállapításai szerint a készítmény alkalmazása javíthatja a hízópulykák tenyésztéstechnikai teljesítményét, és e megállapítás a tenyészpulykákra is kiterjeszthető. A Hatóság szerint nem szükséges különleges követelményeket elrendelni a forgalomba hozatal utáni nyomon követésre vonatkozóan. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.

               (6)

               A Bacillus subtilist (ATCC PTA-6737) tartalmazó készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

               (7)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. augusztus 16-án.

            a Bizottság részéről

            az elnök

         José Manuel BARROSO

      (1)  HL L 268., 2003.10.18., 29. o.

      (2)  HL L 36., 2010.2.9., 1. o.

      (3)  HL L 229., 2011.9.6., 3. o.

      (4)  HL L 91., 2013.4.3., 5. o.

      (5)  EFSA Journal 2013; 11(4):3176.

      MELLÉKLET

                  Az adalék azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Maximális életkor

                  Minimális tartalom

                  Maximális tartalom

                  További rendelkezések

                  Az engedély lejárta

                  CFU/kg 12 %-os nedvességtartalmú teljes értékű takarmányban

                     Kategória: állattenyésztésben alkalmazott adalékanyagok. Funkcionális csoport: bélflóra-stabilizálók

                  4b1823

                  Kemin Europa N.V.

                     Bacillus subtilis (ATCC PTA-6737)

                                 Az adalékanyag összetétele

                              Legalább 1 × 1010 CFU/g adalékot tartalmazó Bacillus subtilis (ATCC PTA-6737) készítmény
                              Szilárd formában

                                 A hatóanyag jellemzése

                              A Bacillus subtilis (ATCC PTA-6737) csíraképes spórái

                                 Analitikai módszer
                                  (1)

                              Számlálás: a takarmányminták hőkezelését követően triprontartalmú szójaagart alkalmazó lemezes számlálásos módszer.
                              Azonosítás: pulzáló erőterű gél-elektroforézist (PFGE) alkalmazó módszer.

                  Hízópulyka és tenyészpulyka

                  —

                  1 × 108

                  —

                              1.

                              Az adalékanyag és az előkeverék használati utasításában fel kell tüntetni a tárolási körülményeket és a pelletálási stabilitást.

                              2.

                              Használata a következő, engedélyezett kokcidiosztatikumokat tartalmazó takarmányban engedélyezett: diklazuril, robenidin-hidroklorid, lazalocid-A-nátrium, maduramicin-ammónium, illetve monenzin-nátrium, amennyiben a szóban forgó fajok esetében ezek a kokcidiosztatikumok engedélyezettek.

                  2023. szeptember 6.

         (1)  Az analitikai módszerek részletes leírása a közösségi referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx.


title: A Bizottság 733/2011/EU végrehajtási rendelete ( 2011. július 22. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Kołocz śląski/kołacz śląski [OFJ])

text:
               27.7.2011

               HU

               Az Európai Unió Hivatalos Lapja

               L 195/32

         A BIZOTTSÁG 733/2011/EU VÉGREHAJTÁSI RENDELETE
   (2011. július 22.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Kołocz śląski/kołacz śląski [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 6. cikke (2) bekezdésének első albekezdésével összhangban a Bizottság közzétette az Európai Unió Hivatalos Lapjában Lengyelország kérelmét a „Kołocz śląski/kołacz śląski” elnevezés bejegyzésére (2).

               (2)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 22-én.

            a Bizottság részéről, az elnök nevében,
         Dacian CIOLOŞ

            a Bizottság tagja

      (1)  HL L 93., 2006.3.31., 12. o.

      (2)  HL C 299., 2010.11.5., 7. o.

      MELLÉKLET
      Az 510/2006/EK rendelet I. mellékletében meghatározott élelmiszerek:

         2.4. osztály:   Kenyér, péksütemények, cukrászsütemények és egyéb pékáru

      LENGYELORSZÁG
      Kołocz śląski/kołacz śląski (OFJ)